**NR. 6466/19.12.2023**

**NOTĂ DE FUNDAMENTARE**

**privind aprobarea rectificării bugetului de venituri și cheltuieli**

**al Regiei Autonome Aeroportul Satu Mare pe anul 2023**

Fundamentarea propunerilor privind rectificarea bugetului de venituri și cheltuieli al Regiei Autonome Aeroportul Satu Mare pe anul 2023 s-a realizat cu respectarea prevederilor Ordinului ministrului finanțelor publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.

În procedura de rectificare, bugetul de venituri și cheltuieli este însoțit de un număr de două anexe, care se constituie în anexe la prezenta notă de fundamentare:

* Anexa 2: Detalierea indicatorilor economico-financiari prevăzuți în bugetul de venituri și cheltuieli al R.A. Aeroportul Satu Mare pe anul 2023.
* Anexa 4: Programul de investiții, dotări și sursele de finanțare la R.A. Aeroportul Satu Mare. Celelalte anexe de fundamentare rămân nemodificate.

Ținând cont că R.A. Aeroportul Satu Mare implementează două obiective de investiții mari de infrastructură: “Reabilitarea și modernizarea infrastructurii aeroportuare la Aeroportul Satu Mare” și ,,Dezvoltarea infrastructurii aeroportuare a Aeroportului Satu Mare prin îmbunătățirea condițiilor de siguranță aeroportuară”, pentru a asigura creditele bugetare necesare decontării situațiilor de lucrări aferente lunii decembrie 2023 până la recuperarea sumelor prin cereri de rambursare, respectiv până la aprobarea ajutorului de stat pentru anul 2024, propunem rectificarea bugetului de venituri și cheltuieli al entității pe anul 2023 după cum urmează:

În cadrul ***bugetului de funcționare*** propunem diminuarea creditelor bugetare la următoarele categorii de cheltuieli:

* cheltuieli cu piesele de schimb - 50 mii lei
* cheltuieli privind materialele de natura obiectelor de inventar - 15 mii lei
* cheltuieli privind energia și apa - 20 mii lei
* cheltuieli cu întreţinerea şi reparaţiile - 200 mii lei
* cheltuieli de deplasare - 23 mii lei
* cheltuieli poştale şi taxe de telecomunicaţii - 8 mii lei
* cheltuieli privind întreţinerea şi funcţionarea tehnicii de calcul - 5 mii lei
* cheltuieli cu pregătirea profesională - 63 mii lei
* cheltuieli cu taxa de autorizare - 63 mii lei
* cheltuieli cu componenta variabilă a indemnizației DG - 180 mii lei
* cheltuieli cu dobânzile aferente creditelor pentru investiții - 245 mii lei

rezultând o economie de **872 mii lei**, cu care vor fi diminuate transferurile de la bugetul local al județului pentru funcționare, concomitent cu majorarea subvențiilor pentru investiții.

În ceea ce privește ***bugetul de dezvoltare***, economiile realizate la diferite poziții din lista obiectivelor de investiții finanțate din subvenții de la bugetul local al județului Satu Mare sunt în cuantum total de **597 mii lei**.

Cu suma de 1.469 mii lei rezultată din economiile prezentate propunem să fie majorate creditele bugetare pe anul 2023 aprobate pentru realizarea obiectivului de investiții ,,Dezvoltarea infrastructurii aeroportuare a Aeroportului Satu Mare prin îmbunătățirea condițiilor de siguranță aeroportuară”, pentru completarea sumelor necesare decontării situațiilor de lucrări care se vor finaliza în luna decembrie, urmând ca 98% din această sumă să fie recuperată prin cereri de rambursare în anul 2024.

Tot în cadrul bugetului de dezvoltare propunem și majorarea creditelor de angajament pentru a asigura sumele necesare implementării proiectelor în anul 2024, până la alocarea ajutorului de stat, respectiv plății cheltuielilor cu serviciile de audit datorate prelungirii contractelor (30 mii lei).

Propunerile privind bugetul de dezvoltare al entității determină modificarea listei obiectivelor de investiții finanţate din bugetul local al judeţului Satu Mare pe anul 2023 după cum urmează:

**- lei**

| **Nr. crt.** | **Nominalizarea achiziţiilor de bunuri şi a altor cheltuieli de investiţii** | **BVC aprobat 2023** | **Influ-ențe (+/-)** | **Propuneri rectificare BVC 2023** | **Propuneri credit de angaja-ment 2024-2030** |
| --- | --- | --- | --- | --- | --- |
|  |
| *0* | *1* | *2* | *3* | *4* | *5* |  |
|  | **TOTAL INVESTIŢII** | **11.238,00** | **872,00** | **12.110,00** | **47.680,00** |  |
|  | ***din care:*** |  |  |  |  |  |
| 1 | Reabilitare și modernizare suprafețe de mișcare și extindere aerogară la Aeroportul Satu Mare, *din care:* | 1.201,00 |  | 1.201,00 |  |  |
| *1.1. Rambursare rate credit* | *1.201,00* |  | 1.201,00 |  |  |
| 2 | Dezvoltarea infrastructurii aeroportuare a Aeroportului Satu Mare prin îmbunătățirea condițiilor de siguranță aeroportuară, *din care:* | 1.149,00 | 1.469,00 | 2.618,00 | 6.007,50 |  |
| 2.1. Servicii de audit de proiect | 15,00 | -7,50 | 7,50 | 7,50 |  |
| 3 | Carpathian Small Aviation for sustainable development of border regions | 1.663,00 | -360,00 | 1.303,00 |  |  |
| 4 | Reabilitarea și modernizarea infrastructurii aeroportuare la Aeroportul Satu Mare, *din care:* | 6.184,00 |  | 6.184,00 | 41.672,50 |  |
| 4.1. Servicii de audit de proiect | 45,00 | -22,50 | 22,50 | 22,50 |  |
| 5 | Securizarea rețelelor și sistemelor informatice ale Aeroportului Satu Mare*, din care:* | 105,00 | -73,00 | 32,00 |  |  |
| *5.1. Servicii de audit de securitate cibernetică a sistemelor informatice (audit informatic) și consultanță* | *35,00* | -3,00 | *32,00* |  |  |
| *5.2. Echipamente* | *50,00* | -50,00 | *0,00* |  |  |
| *5.3. Consultanță pentru elaborare și implementare programe și proceduri specifice* | *20,00* | -20,00 | *0,00* |  |  |
| 6 | Set căști intercom aeronavă | 3,00 |  | 3,00 |  |  |
| 7 | Reparații capitale gard perimetral | 743,00 | -114,00 | 629,00 |  |  |
| 8 | ***Proiecte și studii:*** | ***190,00*** | ***-50,00*** | ***140,00*** | ***0,00*** |  |
| *8.1. Studiu privind viața sălbatică prezentă pe teritoriul Aeroportului Satu Mare și în zonele limitrofe* | *40,00* |  | *40,00* |  |  |
| *8.2. Actualizarea zonelor cu servituti aeronautice civile specifice/particulare asociate Aeroportului Satu Mare, inclusiv mijloacele CNS și meteorologice aferente aerodromului* | *25,00* |  | *25,00* |  |  |
| *8.3. Întocmirea hărților strategice de zgomot și a planului de acțiune pentru reducerea zgomotului, pentru Aeroportul Satu Mare* | *75,00* |  | *75,00* |  |  |
| *8.4. Actualizare Proceduri de apropiere instrumentală* | *50,00* | *-50,00* | *0,00* |  |  |

În baza celor menţionate mai sus, propunem aprobarea rectificării bugetului de venituri şi cheltuieli al Regiei Autonome Aeroportul Satu Mare pe anul 2023.

Director general, Director economic,

Pătrașcu Dorin Mihai Micu Alina Mihaela

Vizat juridic,

av. Crainic Raluca